אנגליה וישראל העפילו לשלב חצי הגמר, וכן לטורניר גביע העולם בכדורגל עד גיל 20 - 2023. אוסטריה הודחה מהטורניר, ותשחק בפלייאוף ההעפלה לטורניר גביע העולם.
פלייאוף ההעפלה לטורניר גביע העולם לנבחרות עד גיל 20 (מונדיאליטו 2023).
המנצחת במשחק בין הנבחרות שתסיימנה במקום השלישי בכל בית תעפיל לטורניר גביע העולם בכדורגל עד גיל 20 - 2023.
סלובקיה העפילה לטורניר גביע העולם בכדורגל עד גיל 20 - 2023.
שלב הנוקאאוט.
חצאי הגמר.
אנגליה העפילה לגמר.
ישראל העפילה לגמר.
משטרת אל חמה
משטרת אל חמה הייתה אחת ממצודות טגארט שנבנו בארץ ישראל בתקופת המנדט הבריטי והיא נועדה לשמור על בקעת אל חמה בה הוקמו מלונות נופש וכן על תחנת הרכבת והגשרים של מסילת הרכבת דרעא–צמח. במהלך השנים נהרסו רוב חלקי התחנה ורק אחד מהמגדלים הפינתיים נותר על עמדו ונמצא בתחומי מחנה צבאי.
רקע.
בעקבות פרוץ המרד הערבי הגדול ב-1936 הוזמן צ'ארלס טגארט מבורמה כדי לבחון דרכים לשיפור המצב הביטחוני בארץ ישראל. הוועדה בראשה עמד המליצה, ב-1939, להעביר את האחריות לשמירת הביטחון מהצבא למשטרה ולצורך כך להקים 77 תחנות משטרה ברחבי הארץ. המלצות אלו נדונו על ידי שלטונות המנדט ומשרד המלחמה בלונדון שאישרו לבסוף הקמת 55 תחנות בחלוקה ל-6 דגמים. חלק מהתחנות היו תחנות עירוניות אולם רובן נקבעו בנקודות שליטה אסטרטגיות באופן שיאפשר לשוטרים המשרתים בתחנה לפעול ביעילות על מנת להגן על אותן נקודות.
אחת מאותן נקודות אסטרטגיות הייתה אל חמה בה עברה הדרך לסוריה ובה נבנתה תחנת רכבת וכן מספר גשרים עבור מסילת הרכבת דרעא–צמח. כמו כן היה המקום פופולרי כמקום נופש בקרב הבריטים ששירתו בארץ ישראל. כמו הרבה מקומות אחרים בארץ ישראל סבל גם אזור זה מהתנכלויות של פורעים ערבים בתקופת המרד הערבי הגדול דבר שהבריח מהמקום את הנופשים ואילץ את הצבא הבריטי להקצות חיילים לשמירת הגשרים והתחנה. משום כך החליטה הוועדה להקים במקום תחנת משטרה.
ההיסטוריה של התחנה.
תקופת המנדט.
התחנה אותה הוחלט להקים הייתה מסוג "נקודת משטרה" (Police Post) והיא מוספרה כתחנה מספר 26. מקום הקמת התחנה נבחר על מצוק החולש, מצד אחד, על בקעת אל חמה ומצד שני על של הכביש העולה לרמת הגולן והמוביל לבקעה. הוחלט שהבנייה תתבסס על תחנת משטרה שהוקמה במקום ב-1933 והוראת הבנייה יצאה ממטה המחלקה לעבודות ציבוריות של המנדט (P.W.D. - Public Works Department). עבודות בניית התחנה נמסרו לחברת סולל בונה וחברת קראמאן ובנייתה החלה ב-1940.
חלק מהפרויקט כלל הקמת מערכת אספקת מים שתחילתה בבית שאיבה במפלס הירמוך ששאבה מים במעלה המצוק עד למיכל אגירה שנבנה במרומי מגדל השמירה המזרחי. מערכת זו נדרשה להתמודד עם עומד של כ-48 מטר (40.5 מטר מצוק + 7.5 מטר לראש מיכל המים במגדל).
המבנה היה מרובע בגודל של כ-12X12 מטר, באמצעיתו חצר שירות ובשתי קצותיו (המזרחי והמערבי) מגדלי שמירה. עלות הפרויקט הייתה כ-11,500 לירות.
המבנה נמסר למשטרת המנדט ב-20 באוגוסט 1941 ואוכלס על ידי כוח שוטרים של כ-7 שוטרים עד לסיום המנדט בארץ ישראל. הייתה זו המשטרה האחרונה שנמסרה למשטרת המנדט במסגרת פרויקט מצודות טגארט.
לאחר הקמת המדינה.
במסגרת הסכם שביתת הנשק עם סוריה, שנחתם ב-20 ביולי 1949 הוסכם שאזור אל חמה, כולל תחנת המשטרה, יהפוך לאזור מפורז. המשמעות המעשית של הגדרת האזור המפורז נותרה ללא הסכמה בין ישראל וסוריה. ההבנה של ישראל הייתה שבאזור זה מותרת פעילות אזרחית ללא הגבלה ופעילות צבאית מוגבלת בעוד שהבנת הסורים הייתה שאסורה כל פעילות באזור זה. על אף חוסר ההסכמה החזיקה ישראל במבנה המשטרה צוות של שוטרים ערבים ישראלים ומדי פעם ערכו שוטרים יהודים סיורים במקום.
תקרית אל חמה.
ב־4 באפריל 1951 יצאו ממשטרת ס'מח שני כלי רכב ובהם 19 חיילי צה"ל לבושים במדי שוטרים ושני שוטרים אל האזור המפורז באל חמה.
כשניסה הכוח להתקדם לכיוון בניין המשטרה נפתחה לעברו אש ממספר מקורות ובין השאר מחוליה סורית שהתמקמה במשטרה והחיילים החלו לסגת. מכונית אחת הצליחה בכך והשנייה נתקעה באמצע הכביש. מהירי נהרגו 7 מחיילי צה"ל, שלושה נפצעו ושניים נישבו. בתגובה תקף חיל האוויר עמדות סוריות וכן את מבנה המשטרה וגרם לו נזק חלקי.
בעקבות תקרית זו ננטש המבנה ועמד ללא שימוש עד מלחמת ששת הימים.
מלחמת ששת הימים ואחריה.
במהלך מלחמת ששת הימים נכבשה מובלעת אל חמה ומבנה המשטרה על ידי צה"ל שהקים במקום מחנה צבאי בשם "מוצב אורנה" שקיים עד היום. מצילומים של המקום ניכר שרוב מבנה המשטרה נהרס למעט מגדל פינתי שמהווה חלק מהמחנה. הגישה למחנה, הנמצא מעבר לגדר המערכת דורש אישור רשויות צה"ל.
טורנדו על קנזס
אלי חביב
אלי חביב הוא קומיקאי, מחזאי, תסריטאי, במאי ושחקן תיאטרון ישראלי יוצא בשאלה.
ביוגרפיה.
נולד וגדל ברעננה, בצעירותו למד בבית ספר דתי 'ממ"ד יבנה' ובישיבה תיכונית, לאחר מכן היה במכינה קדם-צבאית בעלי.
לאחר שירותו הצבאי טס כשליח מטעם ארגון 'תורה מציון' באורוגוואי ושהה במשך שנה. כשחזר לארץ עבר לגור בשכונת תלפיות שבירושלים והחל ללמוד משחק בבית הספר למשחק "ניסן נתיב".
קריירה.
כתב וביים את המחזה "מה שחשוב באמת" בתיאטרון האינקובטור וכן את המחזות "הבלתי מועילים", "ארוחה אחרונה", "מחר מלחמה" שעלו בהקרנת בכורה בפסטיבל תיאטרון קצר במרכז לתרבות ואמנות, צוותא.
כתב גם את המחזות "מלחמה בשלוש" שביים צביקה פישזון בתיאטרון האינקובטור, "אותיות קטנות" שביים ג’ייסון דנינו-הולט בפסטיבל תיאטרון קצר בצוותא וכן מערכונים למחזות "פרה שחוטה", "קבלת שבת" ו"המטבחון" שעלו בתיאטרון האינקובטור ובמרכז תרבות בית אבי חי בירושלים.
תסריטאי ובמאי הסרט הקצר "יוקר המחיה" שהוקרן בפסטיבלים ברחבי העולם. יוצר, תסריטאי ושחקן ראשי בסדרה הסאטירית הפסיכופת עבור ענני תקשורת, HOT V.O.D וכן תסריטאי בתוכניות הסאטירה פעם בשבוע עם תם אהרון ובגב האומה, וכן בתוכנית המציאות מהצד השני עם גיא זהר שם הופיע במספר תוכניות.
שיחק במגוון תפקידים בתיאטרון ביניהם ב"הצעת נישואין" בתיאטרון האינקובטור, גילם את הנרי מ"הנרי החמישי" בתיאטרון המעבדה, את פולצ’ינלה מ"מלחמה בשלוש" בתיאטרון האינקובטור, וכן בסרט מכתוב ונערות ריינס.
הוא השתתף במספר סדרות טלוויזיה, גילם את הפסיכופת בסדרה הפסיכופת, את צ'וצ'ו בסדרה מעמול, את מר עיפרון ומר נגר במר למה וגברת ככה והשתתף בסדרות שאטו עין כרם סרוגים ושרה שטיין.
ב-2016 נפטר אביו של חביב אחרי שנתיים שחלה בסרטן, בעקבות כך יזם יחד עם הסופר והקולנוען יאיר אגמון את האירוע "ערב יתומים: איך כותבים יתמות?". על אף שאת פריצת הדרך האישית שלו עשה באמצעות הומור, חביב אמר שאינו חושב שזו הדרך הבלעדית להתמודד עם הנושא הטעון של השכול: בקיץ 2022 התחיל להוציא את הפודקאסט "דווקא יש לי חברים".
נתן (דמות מקראית)
נתן בן דוד היה השלישי מבין ארבעה בנים שנולדו לדוד המלך ולבת שבע בירושלים. הוא היה אחיהם הצעיר של שמוע (המכונה לעיתים שמוע או שמעא), שובב ושלמה. למרות שנתן הוא הבן השלישי שגודל על ידי דוד ובת שבע, הוא הרביעי שנולד לבת שבע. הבן הראשון מת לפני שקיבל שם.
נתן היה הילד הראשון של בת שבע שניתנה לה הזכות לנקוב בשמו. בנה הראשון מת כתינוק לפני שניתן לו שם, ושמוע ושובב קיבלו שמות על ידי דוד ונתן הנביא. סופר התנ"ך קרל האגנסיק מציע שהיא בחרה בשם נתן לכבוד נתן הנביא, היועץ שלה.
אזכוריו במקרא.
נתן מוזכר כבנו של דוד בשמואל ב':
ובנוסף הוא מוזכר גם בדברי הימים א':
ישנם גם מקרים בתנ"ך בהם מוזכר השם נתן, אך לא ידוע אם הוא מתייחס לנתן הנביא או לנתן בן דוד. דוגמה אחת לכך מופיעה ב כתוב "וַעֲזַרְיָהוּ בֶן נָתָן עַל הַנִּצָּבִים וְזָבוּד בֶּן נָתָן כֹּהֵן רֵעֶה הַמֶּלֶךְ"; בעת רישום ראשי הפקידים הראשיים של ישראל תחת שלטונו של שלמה. הקטע אינו מציין אם אלו של נתן הנביא או נתן בן דוד.
בברית החדשה.
בברית החדשה, הבשורה על פי לוקס מתחקה אחר שושלת היוחסין של ישו בחזרה לדוד המלך דרך השושלת של נתן, אשר הבשורה על פי מתי מתחקה אחריה דרך שלמה, השושלת של יוסף, אביו החוקי. באופן ספציפי, בלוקס 3:31 שושלת היוחסין של ישו מתחברת לנתן דרך הדמות המקראית הלי, בנו של מתי. בינתיים, הבשורה על פי מתי אינה מזכירה את נתן. במקום זאת, במתי 1:16 השושלת של ישו קשורה ליעקב אשר בסופו של דבר מקשר את ישו לשלמה ולא לנתן.
אחד ההסברים המקובלים להבדלים אלה, החל מיוחנן מדמשק, הוא שנתן הוא אביה הקדמון של מרים הבתולה, ואילו שלמה הוא מאבותיו של בעלה של מרים, יוסף. קללת הדם על שושלת יהוה שהיה צאצא בשושלת שלמה, ולכן אילן היוחסין במתי נגוע בקללת דם מיקוניה כל הדרך אל יוסף. אף צאצא של יהונתן לא היה מתאים להיות מלך ישראל.
הסבר נוסף להבדלים אלה הוא יבום, כפי שהציע יוחנן הקדוש דמשקאי: "יש גם לשים לב לכך, שהחוק הוא שכאשר אדם מת ללא זרע, אחיו של האיש הזה צריך לקחת לאישה את אשתו של האיש המת ולהעלות זרע לאחיו". מכאן הוא מציע כי "עם מותו של מת'ן, מלכי, משבט נתן, בנו של לוי ואחיו של פנתר, נשא לאישה את אשתו של מת'ן, אמו של יעקב, שעליה הוא מתחנן בפני חלי. לכן יעקב והלי הפכו לאחים מצד האם, יעקב היה משבט שלמה והלי משבט נתן. ואז חלי משבט נתן מת ללא ילדים, ויעקב אחיו, משבט שלמה, לקח את אשתו והעלה זרע לאחיו והתחנן ליוסף. יוסף, אם כן, הוא מטבעו בנו של יעקב, משושלת שלמה, אך על פי החוק הוא בנו של חלי משושלת נתן".